මෙහිදී මෙම සංගමය විසින් එහි සියලුම දරුවනට පලතුරු සහ පාසල් උපකරණ සෙල්ලම් බඩු වැනි දේ ප්‍රදානය කරන ලදී.‍රෝහලේ වාට්ටු අංක 2 ප්‍රධාන වෛද්‍ය නිලධාරිනී වෛද්‍ය මානෙල් ප්‍රනාන්දු මහත්මියගේ ප්‍රධානත්වයෙන් පැවති මේ සඳහා කඩවත ව්‍යාපාරිකයන්ගේ සංගමයේ සභාපති සුනිල් විජේසිංහ මහතා ඇතුළු සියලුම නිලධාරීහු ද සහභාගි වූහ.මෙහිදී බෞද්ධ ආගමික වතාවත් කඩවත ශ්‍රී බිම්භාරාම විහාරාධිකාරී ශාස්ත්‍රපති හුරීගස්වැවේ රතනපාල හිමියන් විසින් සිදුකළ අතර, කතෝලික ආගමික වතාවත් ‍රෝහල් දේවස්ථාන භාර පීලික්ස් ශාන්ත පියතුමා විසින් සිදුකරන ලදී.මෙහිදී දරුවන්ගේ නැටුම්, ගැයුම්, සහිත දක්ෂතා එළිදැක්වීමක් ද සිදුවූ අතර, විශේෂ දේශනය සීමා වාසික වෛද්‍ය රසිකා නිලානි මහත්මිය විසින් සිදුකරන ලදී.මෙහිදී රතනපාල හිමියන්ද, පීලික්ස් ශාන්තපියතුමා ඇතුළු ව්‍යාපාරිකයන්ගේ සංගමයේ සභාපති සුනිල් විජේසිංහ, විශේෂඥ ළමා වෛද්‍ය පුණ්‍යානි බන්දුතිලක ළමා වාට්ටුව භාර වෛද්‍ය මානෙල් ප්‍රනාන්දු මහත්ම මහත්මීහු ඇතුළු තවත් කීප දෙනෙක් ද කථා කළහ..